JohanHeinsen/ENO huggingface dataset:
Ribe Stifts Adresseaviser, 1845-08-29
J tre eller fire Kjøbstæder er det ved alle mulige, selv de lumpneste Midler, virkelig lykkedes for en Deel at agtere Befolkningen, men i de øvrige Kjøbstæder og paa Landet er Stemningen endnu forstørstedelen god og loyal, og langtfra ikke saaledes som de slesvigholstenske Blade gjerne ville indbilde sig selv og Andre. Derfor have vi mangfoldige baade skriftlige og mundtlige Vidnesbyrd. Endnu i disse Dage have vi talt med en i den som stærk slesvig-holstensk bekjendte By Eckernforde barnefødt og bosat Mand, og han forsikkrede os, at ligesom han selv aldeles misbilligede de politiske Optøier, saaledes kunde han ogsaa forsikkre om, at en stor Deel af hans Medborgere, navnlig blandt Bønderne, deelte hans Anskuelse; men da Slesvigholstenere ganske havde bemægtiget sig Pressen, og indført et Slags terroristisk System, var det ikke muligt at komme til Orde. Men vi kunne anføre et endnu mere slaaende og os langt nøiere bekjendt Exempel paa, at det egentlige Folk i Hertugdømmerne ikke deler Agitatorernes Planer og Anskuelser. J Kjøbenhavn ligge, som bekjendt, begge Hs. Majestæts Garder, der faae Tredieparten af deres Mandskab fra Hertugdømmerne, og den 10de Bataillon, der rekrutteres alene fra Slesvig. Hvis nu den store Masse i Hertugdømmerne virkelig var saaledes stemt som de slesvigholstenske Advocater og Bladskrivere gjerne ville faae Folk til at troe, saa maatte man dog mærke Noget dertil hos en Styrke, der aarlig fornyes med 320 Mand, og altsaa hvert Aar faaer en ny Sammensætning; men efter de paalideligste Underretninger kunne vi forsikkre, at der aldrig mærkes mindste Spor til Utilfredshed hverken med de politiske eller tjenst lige Forhold hos Gardens eller 10de Bataillons Mandskab. (O. Th. Av.)
Ribe Stifts Adresseaviser, 1845-08-29
Efter Kjøbenhavnsposten, meddele vi følgende hidkomne Efterretninger angaaende det islandske Althing. Til Formand og Viceformand bleve valgte Conferentsraad, Amtmand Thorsteinson og Justitiarius i Landsoverretten Th. Sveinbjørnsen, og til Sekretairer Assessor Jonassen og Klosterforvalter J. Gudmundsson. Af Petitioner vare allerede mange indkomne, angaaende Handelsfrihed, Skolen i Reykjavik, Hospitalerne &c., og ikke færre end 18 om Forandring af selve Althingets Organisation, hvoriblandt en fra de islandske Studerende i Kjøbenhavn, som blev lagt til Grund for de andre De fleste af disse Sager vare henviste til de forskjellige Komiteer, men ikke komne videre. – Af et Privatbrev af 25. Juli meddeles Følgende: Om Althinget er der endnu ikke meget at sige, de fleste af de Deputerede have endnu ikke ladet noget høre fra sig, og naar man undtager Candidat J. Sigurdsson og Provst H. Stephensen, maa man sige om de fleste andre, at de kun have viist en ringe Grad af Opvakthed og kun synes altfor tilbøielige til at snakke den kgl. Commissarius efter Munden. Selv holder denne sit Foredrag paa dansk og hans Medhielper (Kammerr. Melsted) udtyder dem igjen for de Deputerede. Den første Dag foreslog Provst Stephensen, understøttet af Sigurdsson, at Thinget skulde holdes for aabne Døre, men de kongelig Valgte satte sig derimod og Forslaget faldt igjennem. Thinget skal vedvare til 5. August, men den Tid vil kun forslaae lidt til alle de vigtigste Sager (Handelssagen, Skolesagen, Althingssagen, Hospitalssagen a.) som endnu ligge urørte, og i det Hele taget har jeg kun ringe Forhaabninger om deres Fremgang, undtagen maaskee Handelssagen for en Deel.
Ribe Stifts Adresseaviser, 1845-08-29
Mod Salget her i Danmark af det i Bergen trykte Skrift Nogle Ord om Danmark af en Normand er der fra Politiets Side skeet Forbud og det i Kjøbenhavn værende Forraad konfiskeret.
Ribe Stifts Adresseaviser, 1845-08-29
J forrige Uge er en Sag af meget praktisk Jnteresse bleven paadømt i Criminal- og Politiretten i Kjøbenhavn. Den angik det i Tjeneste Forholdet ofte mødende Spørgsmaal, hvorvidt Huusbonden er berettiget til at meddele Tyendet et ufordeelagtigt Studsmaal, uden at føre noget Beviis for den Tyendet imputerede Brøde. Dette, der allerede længe i Theorien har været antaget, blev ogsaa af Retten besvaret bekræftende, idet en Huusbond, der af sin Tjenestepige sagsøgtes til at udslette en af ham i hendes Skudsmaalsbog indført bemærkning om at han havde været utilfreds med hendes Opførsel, frifandtes for Klagerindens Tiltale, fordi han, der under Sagen havde anført, men ikke beviist, at hun under sin Tjenestetid havde opført sig studs og ofte gjort det Modsatte af hvad der befaledes hende, ansaaes kun at have opfyldt den ham efter Lovgivningen, især Forordningen af 5. Septbr. 1832, paahvilende Forpligtelse at meddele hende et saadant Skudsmaal, som hun maatte have fortjent, og altsaa at have været berettiget til at yttre sig paa den anførte Maade, uden at det kunde paaligge ham at føre noget Beviis for det i hendes Forhold, der havde givet ham Anledning hertil.
Ribe Stifts Adresseaviser, 1845-08-29
Man siger i Kjøbenhavn, at en høi Embedsmand i Hertugdømmerne skal have faaet kongl. Tilladelse til en Udenlandsreise paa 4 Aar, men vi have Tvivl, om dette Rygtes Ægthed. (O. Th. Av.) Paa sin sidste Overfart til Kjøbenhavn fra Aarhuus havde Fred. d. 6te samme Uheld, som paa dets Tour fra Kbhvn, til Jylland, at det nemlig maatte tilbringe 22 Timer paa Havet. (Aalb. A.)¬
Ribe Stifts Adresseaviser, 1845-08-29
J den stærke Blæst den 21. ds. nedblæste den øverste Deel af den ved Enden af Langebro ligeoverfor Holms Huse paa Christianshavn beliggende Mølle. Skaden skal beløbe sig til henved 1000 Rbd. (Fly.)
Ribe Stifts Adresseaviser, 1845-08-29
Jfølge "Flyveposten har i Saxkjøbing paa Lolland en forhenværende Kammertjeners og nuværende Phosphor-Svovlstikkefabrikants Kone taget sig selv af Dage ved først at drikke en heel Flaske Brændeviin og derpaa indtage en Dosis Phosphor og Svovl, saa at der opstod en indvortes Jld, og Flammen stod hende ud af Halsen. Hun opgav Aanden under store Lidelser.
Ribe Stifts Adresseaviser, 1845-08-29
Fra Bornhøved skrives under 13. ds. Den 10de blev en Vævers Kone i Schmalensee, Bornhøved Sogn, som først den 4. Novbr. var nedkommen med en Dreng, forløst med fire Børn, af hvilke de tre leve. (Aftenbl.)¬
Ribe Stifts Adresseaviser, 1845-08-29
J den et Par Miil fra Odense beliggende Landsby Venslinge indtraf i Søndags en høist sørgelig Tildragelse. En Huusmand, der drev Bødkerhaandværket, havde ofte havt Strid med sin egen hos ham boende gifte Søn, der ligeledes var Bødker, og havde nyligen villet indgive Klage over Sønnens Behandling, men havde dog taget den tilbage. Sønnen, der tidligere rostes meget for sin Vandel, skal i den sildigere Tid være stærkt forfalden til Drik, hvortil den ellers meget stræbsomme Fader ogsaa jevnligen skal have hengivet sig, og i en saadan Tilstand vare de i Søndags atter komne i Strid, under hvilken en forbigaaende Mand var gaaet ind til dem, og da han saae Faderen true Sønnen med en Kølle, formanede han dem til Fredelighed og tog Køllen fra ham. Kort efter at han havde forladt dem fandtes den Gamle døende, og inden han opgav sin Mand, lagde han Haanden paa Hjertet og erklærede, at Sønnen var Aarsag til hans Død. Denne blev bragt ind til Faderens Liig, men benægtede Drabet, skjøndt han tilstod, at han tidligere havde lagt Haand paa Faderen. (Th. A.)
Ribe Stifts Adresseaviser, 1845-08-29
Jtzeboer Wochenblatt har følgende Anmeldelse: "Et Skrivt, betitlet "Schleswig Holsteins Wappen, Fahnen und Farben." af Over- og Landretsadvokat Dr. Heiberg, tilligemed et illumineret billede, som forestiller Hertugdømmernes Faner og Flag, er i disse Dage udkommen i Hr. Gudmundsens schleswigholsteinische Bog- og Kunsthandel, og er dette Skrivt i disse Dage saaledes blevet bortrevet, at det manglede paa illuminerede billeder og Kjøberne foreløbig ikke kunde tilfredsstilles. Hr. Dr. Heibergs dybe Kundskab i vor Statsret (!) er bekjendt. Han leverer i dette aandrige, klare og for Hvermand forstaaelige Skrivt de uomstødeligste Beviser for Retmæssigheden af vore Landsfarver, hvis Gyldighed endikke den meest spidsfindige Politik vil kunne bortdemonstrere. Vi kunne med al Ret anbefale dette Skrivt, hvis Priis tilligemed Afbildning er 12 s., ikke alene til alle Schlesvigholstenere, men ogsaa til de Danske, som heri dog engang ville faae en klar Jdee og vore Rettigheder, hvorom der er bibragt dem saa mange forkeerte Begreber. Den nette Afbildning af Flagene og Fanerne vil i Værelserne være en Prydelse, og allerede seer man dette billede paa Væggen hos mange Jndvaanere."
Ribe Stifts Adresseaviser, 1845-08-29
Jblandt senest, efter Vib. Av., afsagte Domme ved Landsoverretten hidsættes følgende; Skipper A.S. Schrøder af Fane, for ved falske Qvitteringer at have formeret en Omkostnings Regning ved en Ladning fra Flensburg førte Fliser til Domkirken i Ribe, og hans som Matros medfulgte Søn Niels, for at have afgivet urigtig Forklaring, dømte, den Første til Forbedringshuusarbeide i 1 1/2 Aar og den Sidste til simpelt Fængsel i 8 Dage.
Ribe Stifts Adresseaviser, 1845-08-29
Proprietair M. Hastrup i Aalborg, tidligere Eier af Kokkedal og Gods, har kjøbt Godset Blasinge i Skaane. (Aalb. A.)
Ribe Stifts Adresseaviser, 1845-08-29
Den 22. dennes Kl. 3 Morgen er indstrandet ved Fland, Ringkjøbing Tolddistrict, Skonnerten "Providential, Capt. Holings, kommende fra Dartmuth til Hamburg med Baneskinner og ballastet fra sidste nævnte Sted til Newcastle. Skibets Besætning, 6 Mand ere bjergede, derimod er Capitainens Kone druknet og intet Andet er bjerget end hvad de 6 Mand vare iklædte. (Ringk. A.)
Ribe Stifts Adresseaviser, 1845-08-29
Landmilitair=Sessionerne i det andet jydske District afholdes iaar paa efterfølgende Dage og Steder. J Greenaa den 15., 16. og 17. September, i Ebeltoft den 18 19 og 20.; i Thorsager den 22 og 23. i Fierritslev den 27. og 29, i Thisted den 1., 2., 3 og 4 October, i Nykjøbing den 6., 7, 8 og 9 i Vestervig Tinghuus den 11., 13 og 14., i Lemvig den 16., 17 og 18, i Ringkjøbing den 20, 21., 22, 23.24. og 25, i Holstebro den 27., 28, 29, 30. og 31. October samt 1. og 3 Novbr.; i Randers den 6., 7,8, 10., 11., 12, 13 og 14. Novbr. Stormen den 20. og 21 August. Fane. Den 23. August har Skipper Anders Jensen fra Nordbyi Graadyb truffet noget Vrag, hvorpaa vare tvende Matroser, af hvilke den ene var død og fastbunden til Vraget, den anden vel endnu levende, men i en ynkelig Forfatning; dennes Navn er Andre Anderson og den Døde hed Thomas Aelve og havde været Kok ombord. Begge havde hørt til Skibet TheFive, som gik under i Tirsdags i forrige Uge udfor Blaavandshuk. Anderson har forklaret, at Kapitainen, Styrmanden og en Tømmermand vare først gaaede i Baaden, som derpaa drev fra Skibet. Som allerede mældt ere disse komne iland ved Blaavand. Mande. Stormfloden 20 og 21. August, der overskyllede Øen, saa at kun lidet Land var tilbage foruden Klitterne, Husene og Haverne, har tilintetgjort Øeboernes glade Forhaabning om i Vinter at kunne fodre deres Kreature ved egen Avl, da Græs markerne nu ere fordærvede og næsten Halvdelen af deres Høe, som de med megen Besvær havde ført fra de lavere Steder af Øen til de høiere, enten ganske er bortrevet eller fordærvet. En stor Deel af deres Byg og Havre er gjort ubrugelig ved at det salte Vand har staaet over det, og den øvrige Deel af Sæden er saa forpidsket at den kun vil give lidet Udbytte. Klitterne ere en Deel beskadigede.
Ribe Stifts Adresseaviser, 1845-08-29
Udnævnelser og Entledigelser. Under 12. ds.
Ribe Stifts Adresseaviser, 1845-08-29
har Hs. Majestæt allernaadigst besluttet, at Etatsraad og Finantsdeputeret Holm skal tiltræde den interimistiske Commission for Land- og Sø=Etatens Forsyning med uldne Varer, og den usserødske Fabriks Realisation som andet Medlem, Under f. D. er det allernaadigst tilladt Conferentsraad Collin, paa hans derom indgivne Ansøgning, at udtræde af Directionen for Kjøbenhavns Brandforsikkring. (B. T.)
Ribe Stifts Adresseaviser, 1845-08-29
Kjøbenhavns Børs-Kours, d. 26. August, Bank-Disconto 4 pCt. Norske Speciessedler - a - Rbd. i Sedler. Nationalbankaktier 152 3/4 a 152 1/2 Rbd. Sølv.
Ribe Stifts Adresseaviser, 1845-08-29
Ved Tallotteriets 1452. Trækning i Altona udkom: No 79. 70. 66. 21. 23.
Ribe Stifts Adresseaviser, 1845-08-29
Handelsefterretninger. London, 15. August. Siden sidste Mandag, da Prisen paa Hvede, paa Grund af den stærke Tilførsel, faldt circa 3 Mk. Rigsbank pr. Tønde, har Veiret været vedvarende uroligt, saa at Priserne idag have holdt sig, uagtet Tilførslerne atter have været usædvanlig store fra Jndlandet. J fremmed passerede Jntet. Der var stærk Spørgsmaal efter Byg til Udførsel, for Holland og Belgien; Prisen for de bedre Sorter er circa 1 Mk. 8 s. høiere pr. Tønde. Havre fastere. Hamborg, 19. August. Da Veiret synes at bedre sig, og Priserne paa Byg ere faldne circa 4 Mk. Rigsbank pr. Td. i Holland, ere adskillige Partier af denne Kornsort solgte til lavere Priser, nemlig: circa 4200 Tdr. 111-112 Pd. 21 i Jylland og Fyen a 3 Rbd. 4 Mk. 10 s., c. 1000 Tdr. 100 Pd. r. i Jylland og Fyen a 2 Rbd. 5 Mk. Hvede her paa Pladsen er 1 Mk. Rigsbk. billigere. Rapssæd er flan. Sælgerne fordre 11 Rbd., og Kjøberne ville kun give 10 Rbd. 5 Mk.
Ribe Stifts Adresseaviser, 1845-08-29
Kjøbenhavn, 21. August. J Ugens Løb er solgt: 1500 Tdr. 121 Pd. Rug, her paa Loft, a 5 Rbd. 1 Mk., 700 Tdr. 123125 Pd. Rug a 5 Rbd. 3 Mk., circa 23000 Tdr. 2. Byg fra Sjælland og Fyen, for 111-112 Pd. Varer, betaltes fra 23 a 24 Mk., høiere Vægt i Forhold. J Hvede og Havre Jntet passeret. Af Rapssæd er for Øieblikket ingen Partier til Salg. (Fkbl.)
Ribe Stifts Adresseaviser, 1845-08-29
Ribe. Som Beviis paa den Kjærlighed og Agtelse, Provst Koch i Døstrup nyder blandt sine Sognefolk, kunne vi meddele, at Bønderne i Sognet havde en Dag i sidstafvigte Juli Maaned til Erindring, om, at det var 25 Aar siden Provsten først prædikede i Døstrup – en Dag, som iøvrigt ikke festligholdtes i Familien - overrakt ham tvende smagfulde Sølv Armstager.
Ribe Stifts Adresseaviser, 1845-08-29
15de Søndag efter Trinitatis, d. 31. August, prædiker i Domkirken til Høimesse Hr. Stiftsprovst Dangaard, og Bibellæsning holdes af Hr. Pastor Pontoppidan Kl. 2.
Ribe Stifts Adresseaviser, 1845-08-29
J St. Cathrine Kirke prædiker Hr. Pastor de Thurah.
Ribe Stifts Adresseaviser, 1845-08-29
Bekjendtgjørelser. Første Tirsdag den 2den September afseiler jeg herfra til Kjøbenhavn, medtager Passagerer, og Fragtgods. Kolding, den 26. August 1845. Kock, Skipper.
Ribe Stifts Adresseaviser, 1845-08-29
Søndagen den 17de dennes er hos Undertegnede om Aften bortkommet et stort Meerskums=Pibehoved med nyt Sølvbeslag, hvorpaa findes istem pet Bogstaverne S. W. Dæksel og Tude vare kantede. Det tilhørende Rør var af Horn med elastisk Mellemstykke, Lidserne sorte med Bernsteens=Dupper. For Tilvejebringelsen af denne Pibe udloves en passende Pengebelønning. Ribe, d. 28 Aug. 1845. M. sal. Müller, uden Nørreport.
Ribe Stifts Adresseaviser, 1845-08-29
At Undertegnede fra næstkommende Michaeli agter at give Underviisning i Dands, tager jeg mig herved den Frihed at bekjendtgjøre.
Ribe Stifts Adresseaviser, 1845-08-29
Ribe, d. 28. August 1845. Ærbødigst Jeppe Brorsen. Afgrøden af 4 1/2 Tdr. Havre-Sæd kan faaes tilkjøbs, naar man henvender sig til Utzon.
Ribe Stifts Adresseaviser, 1845-08-29
Herved opbydes til Udlaan af Umyndiges Midler under Riberhuus Birks Overformynderie 401 Rbd. 3 s. r. S., hvilke strax kunne erholdes, imod lovbefalet Sikkerhed, naar man derom henvender sig til undertegnede Overformynder. Ribe, den 28 August 1845. Stricker.
Ribe Stifts Adresseaviser, 1845-08-29
At jeg, som har gjennemgaaet den anordnede Examen ved den kongelige Fødselstiftelse i Kjøbenhavn, har taget Bopæl her i Byen som practiserende Jordemoder, tillader jeg mig herved at bekjendtgjøre. Varde, den 27. August 1845. Marie N. Rosengaard, boende hos Bager Feddersen.
Ribe Stifts Adresseaviser, 1845-08-29
Dampskibet Frederik VI.
Ribe Stifts Adresseaviser, 1845-08-29
Capt. P. M. Hess, indtræffer regelmæssig hver Søndag Eftermiddag her til fra Kjøbenhavn, og gaaer hver Mandag Morgen, Kl. 7 herfra tilbage til Kjøbenhavn; saa vel paa Hen som Tilbagerelsen anløber Skibet følgende Pladse: Brunsnis, Svendborg, Lohals, Gaabense, Stubbekjøbing og Grønsund. Nærmere Underretning angaaende Medtagelsen af Passagerer og Stykgods erholdes paa Dampskibs Contoiret hos P. A. Petersen.
Ribe Stifts Adresseaviser, 1845-08-29
Flensborg i Juli 1845. Efter Begjæring af Jens Nielsen i Opsneum, Sneum Sogn, bliver følgende ham tilhørende Ejendomme, nemlig: 1, En Gaard i Opsneum af Htkorn omtrent 4 Tdr. med tilliggende Jorder og fortrinlige Mærskenge, hvorpaa hidtil har været holdt en Besætning af 3 Heste og 16 a 20 Kvæghøveder, foruden Faar. Trykt i Ribe hos Chr. sal. Hyphoff. 2, En Eng af 3 enh. Dags Slets Størrelse i SneumgaardsMærsk. 3, 2 Moseparceller i Raunso Præstegaards Mose, stillede til Bortsalg ved een eneste Auction, som afholdes paa den sælgende Gaard i Opsneum Løverdagen d. 13de Septbr. næstk. Formiddag Kl. 10. – Naar Auctionen over de faste Eiendomme er tilende, bortsælges hele Besætningen, bestaaende af Heste, Køer, Faar, samt Vogne Plove, Harver, endeel gode Sengeklæder, et complet Smedeværktøi, med meget mere. Af Conditionerne til Gaardsalget, som 8 Dage før Auctionen ligger til Eftersyn hos mig, - bemærkes: at af Kjøbesummen kan 1000 Rd. HC. blive indestaaende mod 1ste Prioritet, og at Resten kan udbetales i flere Terminer efter Kjøberens Leilighed. Lysthavende indbydes. Skads Herredskontoir d. 25. Aug. 1845. Crone.
Ribe Stifts Adresseaviser, 1845-08-29
Bekjendtgjørelse. Da Broen over Aaen ved Bredebroe paa Landeveien imellem Ribe og Tønder skal underkastes en Reparation, vil den ikke kunne befares fra den 8de til den 15de September førstkommende, begge inclusive. Hvilket herved bekjendtgjøres til Reisendes Efterretning. Løve Herreds Contoir i Harris, d. 22. August 1845. Brasen.
Ribe Stifts Adresseaviser, 1845-08-29
Ved Proclama af Dags Dato, der vil blive læst ved vedkommende Retter, ere Alle og Enhver, som formene at have nogen Fordring paa Boet efter afdøde Leiehuusmand Christen Madsen Friis af Lifstrup Mark i Nebel Sogn, indkaldte med 12 Ugers Varsel til for undertegnede Skifteforvalter at anmelde og beviisliggjøre deres havende Krav; hvilket herved endvidere bekjendtgjøres. Skads Herredscontoir den 22. August 1845. Crone.
Ribe Stifts Adresseaviser, 1845-08-29
Tirsdagen den 2. September førstkommende, Formiddag Kl. 9, og muligt følgende Dag, bliver efter Vedkommendes Begjæring ved offentlig Auction bortsolgt den op bjergede Ladning af den den 21. d. M. i Hennegaards sydlige Strandlehn indstrandede Evert-Galease, "Phonir kaldet, bestaaende af circa 500 Tdr. skotske Steenkul; desforuden bortsælges Skroget af fornævnte Skib, der henstaaer paa Stranden, og det ilandbjergede Jnventarium, hvoriblandt 3 Ankere, 3 Ankerkjettinger, forskjellige andre Kjettinger, Master og Stænger m.m. - Auctionen begynder paa ovennævnte Forstrand og continueres paa Hennegaard. - Thi indbydes Lysthavende. Øster og Vester Herreders Contoir i Varde, den 25. An gust 1845.
Ribe Stifts Adresseaviser, 1845-08-29
J Hr. Overauditeur, By- og Herredsfoged Qvistgaards Fraværelse: Wilmann, const. 2400 Rbd. ønskes tillaans strax eller til næste Termin paa særdeles fordeelagtige Vilkaar og mod fuldkommen betryggende Sikkerhed. Herpaa Reflecterende ville behage snarest muligt at aflægge en billet, mrk. L., paa Adressekontoiret. Dampskibet "Loven fortsætter fra September Maaneds Begyndelse sine sædvanlige Farter fra Kiel til Snoghøi hver Tirsdag, og fra Snoghøi til Kiel hver Onsdag Morgen Kl. 6. Det gaaer altsaa for iaar sidste Gang til Aarhuus Onsdagen den 27de August.
Ribe Stifts Adresseaviser, 1845-09-01
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. HyphoffMandagen den 1. September. No 102.
Ribe Stifts Adresseaviser, 1845-09-01
Udenlandske Efterretninger. Spanien. Finansministeren Mon har antaget et for alle Provindser ligeligt Finanssystem, der især har givet Anledning til levende Besværinger i Catalonien, Arragonien og Valencia, der skulle betale langt høiere Skatter end før. Navarra og de baskiske Provindser, der aldeles ingen regelmæssige Afgivter betale, have viist sig meget fjendtlige mod Finansministerens Plan. J Midten af August skulde dette nye Finanssystem træde i Kraft i Madrid. Handelstanden havde forgiæves søgt at faa det forandret. Talrige Hobe forsamlede sig paa Gaderne og offentlige Pladse, alle Boutikker bleve lukkede; Autoriteterne fandt den militære Magts Jndskriden nødvendig og Kavalleriet og nogle Geværsalver adspredte Mængden. Tvende Personer og 2 Officerer vare blevne dræbte. Det blev under Straf befalet, at Butikkerne skulde aabnes.
Ribe Stifts Adresseaviser, 1845-09-01
Frankrig har afsluttet en Traktat med Preussen, om Udlevering af Forbrydere.
Ribe Stifts Adresseaviser, 1845-09-01
Rusland. Beretninger fra Cirkassien lade formode at Bjergfolkets Modstand nu har koncentreret sig Den russiske Overbefaligsmand havde den 18. Juli ved Ands modtaget en Provianttransport, hvorefter han drog mod Dargo, Schamils Tilflugtsted. Veien tilbagelagdes under stadig heftig Kamp, gjennem uveisomme Bjergkløfter og Skove, hvor Cirkassierne havde anlagt manfoldige Forhugninger og Forskandsninger Da Russerne naaede Dargo havde Schamil sat Jld paa sin Vaaning og flere andre Bygninger; de øvrige Bygninger ødelagde Russerne. Dette Tog kostede to russiske Generaler Livet, næmlig Passek og Wiktorow. Bjergfolkene tabte 400 Mand, og Russernes Tab var ei heller ubetydeligt. Den 25. Juli rykkede Russerne mod Schamils Skarer, som bleve adsplittede og fortsatte Marschen til Fæstningen Geisel=Aul, under flere hidsige Skærmydsler, som faldt ud til Russernes Fordeel.
Ribe Stifts Adresseaviser, 1845-09-01
Tydskland. 42 Mand Kommunalgardister, som under Urolighederne i Leipzig den 12. August befandt sig i Vagten og som bleve førte hen til Pladsen udenfor Hotel de Prusse have først offentligen og dernæst i et Forhør erklæret, at de bleve af Oberst Buller, førte til Pladsen, som de imidlertid fandt ryddelig, hvorpaa Obersten yttrede, at de nu vare til ingen Nytte og maatte begive sig udenfor Skud-Linien, samt at der intet Tegn blev givet til at Publikum skulde fjerne sig, men at der blev skudt efter et givet Signal. Hvem der har givet Signalet veed Jngen. Tyrkiet. Stormarschallen Riga Pascha er afsat. Sultanen synes her at have handlet aldeles selvstæn J Differencen med Østerrig har Porten for digt. langt Oberst Jelatschitsch afstraffet fordi han gav Ordre til at rykke oveb den tyrkiske Grændse samt Erstatning for den der anrettede Skade.
Ribe Stifts Adresseaviser, 1845-09-01
Indenlandske Efterretninger. Fortsættelsen af Hs. M. Kongens Reise er saaledes bestemt. Den 3 Septbr. fra Wych paa Før til Husum, den 4. fra Husum over Frederiksstadt til Heide, den 5. fra Heide over Wöyrden til Meldorff, den 6. fra Meldorff igjennem Wilster Marsk og Wilster til Helligenstedten, den 7. om Eftermiddagen, fra Heiligensteden til Glückstadt, den 8. om Eftermiddagen fra Glückstadt til Altona, den 9. 10 og 11. Ophold i Altona, den 12. fra Altona til Kiel, om Aftenen til Pløen, den 13 og 14. Ophold i Pløen, den 15. fra Pløen til Sterhagen, den 16. fra Neustadt pr. Dampskib til Kjøbenhavn. (B. T.)
Ribe Stifts Adresseaviser, 1845-09-01
Hs. Kongl. Høihed Kronprindsessen ventedes til Kiel den 27. August. Dampskibet Ægir ligger i Kiels Havn for at overføre Hs. Kongl. Høihed til Fyen. (B. T.)
Ribe Stifts Adresseaviser, 1845-09-01
Hertugen af Augustenborg er den 25. August afreist til Føhr, men ventedes allerede Dagen efter hjem igjen.
Ribe Stifts Adresseaviser, 1845-09-01
Jfølge Kieler Corspd. ere nu 800,000 Rbd blevne anviste til Havnebygningen i Husum. Udførelsen af dette kostbare Værk er overdraget Dige-Jnspecteur Capitain Petersen; der vil uopholdelig blive lagt Haand paa Udarbeidelsen af en detailleret Byggeplan, saa at Arbeiderne selv kunne tage deres Begyndelse til næste Foraar. Af denne Anordning fremgaaer uimodsigelig, at Regjeringen under enhver betingelse har besluttet at sikkre Realisationen af Jernbanen fra Flensborg til Husum, thi uden Jernbaneforbindelse med Husum vil aldrig den nye Havn kunne vinde nogen Betydning. Et allerede tidligere omtalt, for Huset C. H. Douners Regning i Altona bygget og til Farten mellem Kjøbenhavn og Kiel bestemt Dampskib skal nu snart kunne ventes til Kjøbenhavn og siges at skulle tilbage. lægge Veien mellem Kbhavn og Kiel i 12 Timer. (Aalb. Av.)